Jóhann G. Ólafsson formaður Rafbílasambandsins og Hulda Mjöll Þorleifsdóttir eiginkona hans eru mikið áhugafólk um rafbíla . Nokkrir samhangandi þættir hafa staðið rafbílavæðingunni hvað mest fyrir þrifum . Framan af var stærsta vandamálið drægni . Brautryðjendur á borð við Nissan Leaf og síðar Volkswagen e-Golf náðu ekki 200 kílómetrum við kjöraðstæður , og í vetrarkuldanum getur drægnin fallið um allt að helming . Ástæðan fyrir þessu var fyrst og fremst sú að rafhlöður voru einfaldlega of dýrar í framleiðslu til að hægt væri að bjóða rafbíl með drægni hefðbundinna bíla á sambærilegu verði . Rafbílamarkaðurinn hefur því einkennst af nokkurskonar drægnikapphlaupi . Samhliða hratt fallandi verði rafhlaða – sem hafa lækkað í verði um 85% síðastliðinn áratug – hafa framleiðendur keppst við að bjóða upp á bíla með sífellt meiri drægni á þolanlegu verði , og þannig haldið sig í svipuðum verðflokki en stækkað rafhlöðurnar og aukið þar með drægnina eftir því sem rafhlöðuverð hefur farið fallandi . Í dag kemst nýr Leaf frá um 250 kílómetrum og upp í 360 á hleðslu og e-Golfinn um 300 , auk þess sem fjöldi annarra bíla með enn meiri drægni er í boði . Drægnikapphlaupið á endaNú er svo komið að hægt er að fá bíla með upp undir 500 km drægni á verði meðalfólksbíls , og má því segja að drægnikapphlaupið sé búið . Næsta skref er því að lægra rafhlöðuverð skili sér í rafbílum með drægni nær því sem fyrstu bílarnir höfðu , en á mun lægra verði . Jóhann G. Ólafsson , formaður Rafbílasambandsins , telur að markaðurinn fyrir slíka skammdræga rafbíla muni vaxa mikið á næstunni . „ Það er stór markaður fyrir skammdræga bíla , fólk bara veit það ekki ennþá . Það eru orðið mjög mörg heimili á Íslandi með tvo bíla , og fyrir flesta er auðvelt að vera með undir 200 kílómetra dræginn bíl sem aukabíl . Raunar hefur reynslan verið sú að á heimilum með einn bensínbíl og einn skammdrægan rafbíl verður bensínbíllinn gjarnan aukabíllinn , sem er bara notaður í langferðir , á meðan rafbíllinn er notaður eins og kostur er í allt annað . “ Nánar er fjallað um málið í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .